**ՀԻՄՆԱՎՈՐՈՒՄ**

**«ԿԵՆԴԱՆԱԿԱՆ ԱՇԽԱՐՀՆ ՈՒՍՈՒՄՆԱՍԻՐՈՂ ՍՈՒԲՅԵԿՏՆԵՐԻ ԿՈՂՄԻՑ ԿԵՆԴԱՆԱԿԱՆ ԱՇԽԱՐՀԻ ՈՒՍՈՒՄՆԱՍԻՐՈՒԹՅԱՆ ԱՐԴՅՈՒՆՔՆԵՐԻ ՎԵՐԱԲԵՐՅԱԼ ՏԵՂԵԿԱՏՎՈՒԹՅԱՆ ՏՐԱՄԱԴՐՄԱՆ ԿԱՐԳԸ ՍԱՀՄԱՆԵԼՈՒ ՄԱՍԻՆ» ՇՐՋԱԿԱ ՄԻՋԱՎԱՅՐԻ ՆԱԽԱՐԱՐԻ ՀՐԱՄԱՆԻ ՆԱԽԱԳԾԻ ԸՆԴՈՒՆՄԱՆ ՎԵՐԱԲԵՐՅԱԼ**

1. **Ընթացիկ իրավիճակը և իրավական ակտի ընդունման անհրաժեշտությունը**

**«**Կենդանական աշխարհն ուսումնասիրող սուբյեկտների կողմից կենդանական աշխարհի ուսումնասիրության արդյունքների վերաբերյալ տեղեկատվության տրամադրման կարգը սահմանելու մասին**» շրջակա միջավայրի նախարարի հրամանի (այսուհետ՝ Հրաման) նախագծի** ընդունման անհրաժեշտությունը բխում է Վարչապետի 2022 թվականի մայիսի 24-ի «Կենդանական աշխարհի մասին» օրենքում փոփոխություններ և լրացումներ կատարելու մասին» Հայաստանի Հանրապետության օրենքի կիրարկումն ապահովող միջոցառումները հաստատելու մասին**»** N571-Ա որոշմամբ հաստատված հավելվածի 14-րդ կետի պահանջից։ ՀՀ տարածքում կենդանական աշխարհի ուսումնասիրության արդյունքների հավաքագրումը կնպաստի կենդանական աշխարհի պետական կադաստրների կատարելագործմանը, վարմանը, ինչպես նաև հիմք կհանդիսանա կենդանական աշխարհի մոնիթորինգի իրականացման համար, կապահովի ՀՀ Կարմիր գրքի վերանայման հիմքերը, հնարավոր կլինի գնահատելու բնական էկոհամակարգ/ինվազիվ կենդանատեսակների տարածվածություն ռիսկերը:

1. **Առաջարկվող կարգավորման բնույթը**

**Կենդանական աշխարհն ուսումնասիրող իրավաբանական կամ ֆիզիկական անձանց կողմից** կենդանական աշխարհի ուսումնասիրության արդյունքների վերաբերյալ **փաստաթղթային և էլեկտրոնային տվյալները ներկայացվելու են հրամանի նախագծով նշակված ձևաչափին համապատասխան:**

Կենդանական աշխարհի ուսումնասիրության արդյունքների **վերաբերյալ տեղեկատվությունը ներառելու է տվյալներ՝**

1. կենդանական աշխարհն ուսումնասիրող իրավաբանական կամ ֆիզիկական անձանց վերաբերյալ,
2. կենդանատեսակի գիտական անվանումը՝ հայերեն և լատիներեն,
3. կենդանատեսակի դիտարկման վայրի աշխարհագրական կոորդինատները (աստիճանի տասնորդական ճշտությամբ),
4. կենդանու կամ կենդանիների խմբի զբաղեցրած կենսամիջավայրի տիպը և մակերեսը,
5. կենդանու կամ կենդանիների խմբի միավորը և քանակը՝ միավորը կարող է լինել, առանձնյակ, պոպուլյացիա, խտություն և այլն,
6. պոպուլյացիայի թվաքանակի միտումները (ազդեցությունների վերլուծությունը),
7. ուսումնասիրության տարածքները (մարզ, համայնք, բնակավայր),
8. ուսումնասիրության ժամկետներ,
9. ուսումնասիրության ֆինանսավորման աղբյուրը (առկայության դեպքում),գումարի չափը,
10. ուսումնասիրության մեթոդները (հիմնավորող գրականության ցանկը)։
11. **Նախագծի մշակման գործընթացում ներգրավված ինստիտուտները, անձինք և նրանց դիրքորոշումը**

Նախագիծը մշակվել է շրջակա միջավայրի նախարարության կողմից:

1. **Ակնկալվող արդյունքը**

Կենդանական աշխարհի ուսումնասիրության արդյունքում լիազորված մարմինը կտիրապետի կենդանական աշխարհի տարածվածության տեսակային կազմի, պաշարների, ինվազիվ կենդանատեսակների տարածվածության արդյունքում բնական էկոհամակարգերին սպառնացող վտանգներ/ռիսկերի վերաբերյալ համապարփակ տեղեկատվությանը, ինչը թույլ կտա ապահովել կենդանական տեսակների գիտականորեն հիմնավորված շարունակական օգտագործումն ու վերարտադրությունը, կատարելագործել/ձևավորել կենդանական աշխարհի կադաստրն ու ստեղծել նախադրյալներ մոնիթորինգի իրականացման, կենդանիների Կարմիր գրքի վերանայման համար: Կենդանական աշխարհի պետական հաշվառման արդյունքում հնարավոր կլինի նաև բացահայտել կենդանական տեսակների ու համակեցությունների և դրանց ապրելավայրերի քանակական և որակական փոփոխությունները, ինչպես նաև գնահատելու բնական էկոհամակարգ/ինվազիվ կենդանատեսակների տարածվածության ռիսկերը:

1. **Տեղեկատվություն լրացուցիչ ֆինանսական միջոցների անհրաժեշտության և պետական բյուջեի եկամուտներում և ծախսերում սպասվելիք փոփոխությունների մասին**

**«**Կենդանական աշխարհն ուսումնասիրող սուբյեկտների կողմից կենդանական աշխարհի ուսումնասիրության արդյունքների վերաբերյալ տեղեկատվության տրամադրման կարգը սահմանելու մասին**» շրջակա միջավայրի նախարարի հրամանի** նախագծի ընդունման կապակցությամբ պետական կամ տեղական ինքնակառավարման մարմնի բյուջեում եկամուտների և ծախսերի ավելացում կամ էական նվազեցում չի նախատեսվում:

**6. Կապը ռազմավարական փաստաթղթերի հետ. Հայաստանի վերափոխման ռազմավարություն 2050, Կառավարության 2021-2026թթ. ծրագիր, ոլորտային և/կամ այլ ռազմավարություններ**

Ներկայացվող նախագիծը չի բխում ռազմավարական փաստաթղթերից։